NaiveNeuron/SloPal huggingface dataset:
Kuffa, Filip, poslanec NR SR (2022-06-24):
Ďakujem za slovo. Pán kolega Takáč, v rozprave si spomenul to sčítanie z roku 2014, ktoré robil profesor Paule. Ty si tam tak povedal, že vtedy sčítanie robili poľovníci. Potom si to, samozrejme, vysvetlil, ale aby to nebolo také, oni v podstate participovali na tej dôležitej robote, čiže boli dôležitou súčasťou. Zbierali tie vzorky, naozaj ako si povedal, boli to ľudia z terénu, ktorí vedeli, kde to majú zbierať, vedeli, ako to majú zbierať, pretože boli školení Technickou univerzitou. A keď sa v roku 2016 prezentovali výsledky, tak sme dostali reálne čísla. My sa dneska vieme odpichnúť od tohto čísla, kedy bolo napočítaných 1 256 medveďov, s tou štatistickou odchýlkou plus-mínus 255 medveďov, a preto my dneska nechápeme, prečo my máme čakať na nejakú Karlovu univerzitu, kedy zber vzoriek, a to vieme, to máme informácie z terénu, sa prevádzal v zime. Ďalšia vec, ten počet, ktorý, ktorý aj na výbore bol povedaný, niečo cez 2 000 vzoriek trusu že bolo vyzbieraných. Akože podľa mňa to je dosť žalostne málo. Ako dobre, nejako matematicky sa možnože dá dopočítať ten zvyšok. A čo je taká dosť dôležitá informácia, ja som sa rozprával s poprednými genetikmi, ktorí pôsobia na Slovensku, oni mi povedali, že UK v Prahe to vyhodnocuje metódami, ktoré boli možno aktuálne pred dvadsiatimi rokmi. Čiže oni dneska dopredu vedia, že to číslo bude strašne skreslené a jednoducho neprinesie nám relevantný výsledok. A považujem to za potrebné, to povedať teraz v tomto čase, kedy my ešte čakáme len na tie výsledky, pretože keby sa s tým prišlo už po zverejnení výsledkov, tak každý by potom poukazoval na to, že to je len nejako účelovo, a vy dneska už dopredu, títo poprední genetici tvrdia, že tie výsledky budú o ničom.
Pellegrini, Peter, predseda NR SR (2015-03-12):
Ďakujem pekne. Pán poslanec, máte doplňujúcu? Nie, ďakujem pekne aj za vašu odpoveď, pán minister. Ďalšiu otázku položil pán poslanec Miroslav Kadúc, adresoval ju opäť pánovi podpredsedovi vlády a ministrovi financií Slovenskej republiky Petrovi Kažimírovi a otázka znie: „Za akých podmienok by mohlo dôjsť k zníženiu daní a odvodov pre podnikateľov?“ Nech sa páči, pán minister, môžte odpovedať.
Sulík, Richard, predseda NR SR (2011-09-14):
Ďakujem. Poprosím teraz spravodajcu, aby informoval Národnú radu o výsledku rokovania výborov. Nech sa páči.
Blcháč, Ján, poslanec NR SR (2020-09-02):
Ďakujem pekne za slovo. Vážený pán predsedajúci, kolegyne, kolegovia, viete, stáva sa, že občania, občanom Slovenskej republiky v zahraničí, že občania skončia svoju životnú púť v zahraničí. My sme aj v tomto roku v Liptovskom Mikuláši pochovali nášho dobrého priateľa, obyvateľa mesta, ktorý v Maroku na srdcovú slabosť ukončil, a musel byť teda pochovaný vo svojom rodnom meste. Ale ja by som chcel oceniť ten návrh, ktorý podal pán kolega Peter Kmec, na rozšírenie uznesenia Národnej rady Slovenskej republiky o výzvu smerom k Európskemu parlamentu a možno aj kolegov z koalície požiadať o to, aby čo najviac návrhov bolo prijatých, aby to naše vyhlásenie, uznesenie bolo čo najširšie, a to z toho dôvodu, že naozaj to vyšetrovanie treba urobiť veľmi precízne. Naozaj sa tu, budeme zvedaví, že vlastne čo sa akým spôsobom stalo, pretože dnes politizovať na túto tému tým spôsobom, že však sa to stalo 23. februára 2018, keď skutočná pravda vyšla na povrch až v auguste 2020 a reakcia prichádza teraz z našej strany, naozaj by sme mali my ako Národná rada, poslanci, trvať na tom, aby sme získali, aby Slovenská republika, vláda Slovenskej republiky získala čo najrelevantnejšie informácie a trvala na čo najprísnejšom potrestaní všetkých hajlujúcich a organizátorov tohoto nechutného činu. Ďakujem pekne.
B. Bugár, podpredseda NR SR: (2004-06-29):
(Hlasovanie.) Prítomných 130 poslancov, za návrh 60, proti 16, hlasovania sa zdržalo 50 poslancov, nehlasovali 4. Konštatujem, že túto námietku pána poslanca sme neschválili. Ideme ďalej. Ľ. Navrátilová, poslankyňa: Áno, prosím, dajte hlasovať o návrhu pani poslankyne Angyalovej.
Laššáková, Jana, podpredsedníčka NR SR (2013-09-17):
Pán poslanec Hraško, nech sa páči.
Danko, Andrej, predseda NR SR (2016-04-20):
Ďakujem, pán poslanec. Pani Silvia Petruchová, reakcia na faktické poznámky.
Mihál, Jozef, poslanec NR SR (2012-07-03):
Ďakujem za slovo. Tak ja si tu čítam návrh zákona, ktorým sa dopĺňa zákon č. 461/2003 Z. z. o sociálnom poistení, tak ako bol predložený na včerajšie rokovanie Hospodárskej a sociálnej rady tripartity. Tento návrh zákona má zatiaľ veľmi takú zvláštnu históriu, pretože vzniká tak, že sa úplne obchádza pripomienkové konanie, nevisí to na portáli právnych predpisov, ale dobre, o tom potom. Dôležité teraz pre danú tému je, čo nájdeme v tomto návrhu zákona, ktorý je súčasťou tzv. ozdravného balíčka Ficovej vlády, a kde tento návrh má veľmi veľké dopady, či na živnostníkov, či na dohodárov, či na zamestnancov, zamestnávateľov a tak ďalej atď., pretože sa idú zvyšovať, a to podstatným spôsobom, odvody na sociálne, ale i zdravotné poistenie. Aby som to skrátil, doložka vybraných vplyvov hovorí, pre rok 2013 príjmy verejnej správy sa týmto návrhom zvýšia o 1,33 mil. eur. O vyše 1 miliardu eur. Čiže Ficova vláda chce problém ozdravovania verejných financií riešiť napríklad zákonom o sociálnom poistení, ktorý zaťaží podnikateľov, ale hlavne občanov, dohodárov, aj pracujúcich dôchodcov, pracujúce mamičky, ľudí, ktorí si potrebujú nejako privyrobiť, tak úžasnou sumou, že prakticky celý ten deficit, ktorý musí vláda riešiť len touto jednou jedinou novelou, chce získať. Čiže 1,33 mil. Tak ja neviem, kedy ten Deň daňovej slobody bude potom, v októbri alebo kedy?
Laššáková, Jana, podpredsedníčka NR SR (2012-05-15):
S faktickou poznámkou pán poslanec Kadúc, nech sa páči.
Figeľ, Ján, podpredseda NR SR (2013-11-29):
Nech sa páči Zsolt Simon.
Hrušovský, Pavol, doterajší predseda NR SR (2012-04-04):
Panie poslankyne, páni poslanci, konštatujem, že náhradníci na neuplatňované mandáty poslancov Národnej rady Slovenskej republiky zložili ústavou predpísaný sľub . Platnosť voľby poslancov vrátane nastúpenia náhradníkov na neuplatňované poslanecké mandáty preskúma mandátový a imunitný výbor po jeho zriadení Národnou radou Slovenskej republiky. Panie poslankyne, páni poslanci, v zmysle príslušných ustanovení Ústavy Slovenskej republiky, zákona o rokovacom poriadku ma požiadal o možnosť vystúpiť pred poslancami Národnej rady Slovenskej republiky pán prezident Ivan Gašparovič. Pán prezident, plníme vašu vôľu, nech sa páči, máte slovo.
Gaborčáková, Soňa, poslankyňa NR SR (2017-12-07):
Ďakujem, kolegovia, ja som zabudla prečítať pozmeňovací návrh, ktorý dávam kolegovi, ktorý bude to, po svojej rozprave to prečíta. Ide o to, že vlastne chcem šetriť financie štátu, lebo ak to ten rok zmeškáme, tak na budúci rok budeme mať obrovské problémy, ale už aj tohto roku bude obrovský výtlak ľudí, lebo nám prichádza vždy viac a viac ľudí nad 80 rokov, ktorí potrebujú starostlivosť. Lebo do zariadení pobytových nejde človek 80-ročný, ktorý vie sám chodiť a vie sa ešte okolo seba postarať, ale ide tam človek, s ktorým si rodina už nedokáže poradiť. Takže naozaj toto šetrí financie štátu, skutočne. Ďakujem.
Klus, Martin, poslanec NR SR (2018-02-13):
Ďakujem za slovo. Mňa do istej miery predbehla kolegyňa Janka Cigániková. Mňa tiež zaujalo to, že riešime z hľadiska medicínskeho problém práve s konkrétnym dňom, a teda nedeľou, či teda ak dotyčný zamestnanec alebo zamestnankyňa dostanú voľno v pondelok alebo v utorok, či im to nedokáže vykompenzovať potom ten víkend, ktorý dajme tomu pracovali a pri ktorom si mohli viacej zarobiť. Toto by ma celkom zaujímalo, že či tie štúdie nejakým spôsobom zohľadnili, že teda nie všetci pracujeme na päťdňový pracovný týždeň a nie všetci pracujú v štandardnom čase, dajme tomu od 7.30 do 16. hodiny. Ďakujem pekne.
Simon, Zsolt, poslanec NR SR (2014-11-08):
Ďakujem pekne. Vážený pán podpredseda vlády, pán minister vnútra, chcel by som sa opýtať, kde máte predsedu Roberta Fica, ktorého odvolávame. Radičová bola krehkou dámou. Keď ste na ňu sypali všetku zlosť pri jej odvolávaní, tá krehká dáma sedela v tom kresle a vypočula si všetko od vás. Robert Fico zbabelo odišiel. Poprosím vás, skúste zabezpečiť aj spolu s pánom predsedom, nech Robert Fico sa vráti sem a nech sa pozrie nie nám poslancom, ale voličom do očí a nech si vypočuje to, čo tu odznie. V prvom rade by som vás chcel ale poprosiť, lebo ste rozprávali dlho, aby ste sa pokúsili v jednej minúte zhrnúť vaše myšlienky, lebo som sa v nich stratil. Nespomenuli ste ani raz Medical Group ani rozkrádanie zdravotníctva, hovorili ste o všetkom možnom, len nie o tom, kvôli čomu my dnes tu sme, a o tom, kvôli čomu občania tí, ktorí sú odkázaní na zdravotné liečenie, musia dnes naň dlho čakať, lebo kupujú sa predražené stroje od firmy Medical Group, ale nie sú peniaze na to, aby sme mohli mať lacnejšie lieky alebo nemuseli toľko čakať v poradovníku. Ďakujem.
Šutaj Eštok, Matúš, poslanec NR SR (2021-06-30):
Tak môžem vystúpiť ako predkladateľ, navrhovateľ ešte zákona.
P. Hrušovský, predseda NR SR: (2004-05-12):
(Hlasovanie.) 137 prítomných, 97 za návrh, 2 proti, 38 sa zdržalo. Návrh zákona sme schválili do druhého čítania . Prosím ďalší návrh. J. Miklušičák, poslanec: Pán predseda, dajte teraz, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh ústavného zákona na prerokovanie všetkým výborom Národnej rady Slovenskej republiky okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií štátnych funkcionárov, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby a Osobitného kontrolného výboru Národnej rady Slovenskej republiky na kontrolu činnosti Vojenského spravodajstva. Ďalej, aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory návrh ústavného zákona prerokujú v druhom čítaní v termíne do 11. júna 2004 a v gestorskom výbore v termíne do 14. júna 2004. Pán predseda, dajte hlasovať.
Urban, Miroslav, poslanec NR SR (2021-03-30):
Ďakujem za slovo. Pozitívne vnímam rozšírenie indikácie pre postcovidových pacientov, teda o tie kardiovaskulárne ochorenia, postihnutia, alebo teda psychiatrické. Len sa chcem opýtať, že či aj rozpočet zdravotných poisťovní sa navýši, lebo predpokladá sa, že na tú kúpeľnú starostlivosť pôjde 0,4 až 1 mil. eura ročne. To je pri tých teda cca 30-tisíc pacientoch, čo ležali s COVID-om, sa na tú kúpeľnú liečbu dostane asi 1,5 až 4 % ľudí, čo prekonali COVID v nemocniciach. Tieto kardiovaskulárne choroby a psychiatrické, to sa týka ambulantných pacientov. A chcel by som sa opýtať, že či ste nerozmýšľali nad tým, že tú indikáciu, predovšetkým čo sa týka tých respiračných ochorení, tam ste to dali po prepustení z nemocnice, pokiaľ majú respiračné ťažkosti, do šiestich mesiacov a je to indikačná skupina A, to sú pacienti, ktorí si, majú zadarmo aj ubytovanie, stravu aj teda liečebné procedúry. Ale je to len do šiestich mesiacov. A do dvanástich mesiacov je to tá indikačná skupina B, kedy si budú musieť tí pacienti s postihnutím teda predovšetkým dýchacích ciest zaplatiť stravu a ubytovanie, čo predstavuje náklady okolo 200 až 600 euro pre každého. Čiže tá otázka je, či, keď ste rozšírili tie indikácie, či ste aj predpokladáte zvýšenie krytia na túto kúpeľnú starostlivosť. Ďakujem.
Číž, Miroslav, poslanec NR SR (2018-09-12):
Ďakujem. A, pán, pán poslanec, ja len teda by som pár slov povedal k tomu, že, že aká je vlastne motivácia pre toto vystúpenie. To horí len, aby horelo, alebo o čo ide? Veď ako nepochybne rozumiem situácii, predsa všetci vieme, že je veľký vejár a diapazón názorov na tie, na tieto veci. Nepochodne, nepochybne pre mňa osobne súžitie Čechov a Slovákov je vážnou hodnotou a má obrovský význam pre Slovákov, všetko je v poriadku, ale v danom prípade, keďže predsa len ide o veci, ktoré by mali byť skôr sústom historikov, a vláda práve týmto, týmto, týmto legislatívnym návrhom sa snaží vyjsť v ústrety čo najväčšiemu počtu ľudí, ako názorov a potrieb, ktoré v tej krajine sú, a smeruje k tomu, aby, naopak, tá spoločnosť sa integrovala, aby bola schopná vecne diskutovať o veciach hodnotových, ktoré sú zásadné. A nepochybne možno diskutovať o tom, či bola prvá republika demokratická povedzme že vo väzbe na iné štáty a aký bol zástoj Slovákov. Ale to predsa tu nie, nie je dôležité. Ide o to, aký to malo význam štátoprávny, to naše spolužitie konečne pre samostatnosť v súčasnosti a tak ďalej a tak ďalej. Tých pohľadov je veľa. Pán kolega, nemohli by ste už zobrať do úvahy, že jednoducho sme, nedávno sme 25. výročie toho Slovenska, zmieriť sa s existenciou Slovenska, ste jeho plnoprávny občan takisto ako ja a skúste neprovokovať, či neni, je rozumnejšie a inteligentnejšie hľadať integračné veci, a nie neustále tú spoločnosť dezintegrovať. Predsa k ničomu to nevedie a podľa môjho názoru to musíte cítiť.
Šeliga, Juraj, poslanec NR SR (2023-06-22):
Ďakujem pekne, pán podpredseda. Dámy a páni, to plénum je také vyprázdnené, už sme si zvykli, ja som, priznám sa, že som očakával, že tento zákon bude taká trochu rutina, hej, je to transpozícia smernice, ale teraz ako som sa pripravoval na vystúpenie, som tu našiel pozmeňujúce návrhy, ktoré som si predtým prečítal a mám pár otázok teda nie iba k pánovi Svrčekovi, ale potom aj k pánovi Šefčíkovi, k pánovi Kremskému a ďalším. Že napríklad tu, že ja nerozumiem, prečo potrebujeme vypustiť ustanovenie, ktoré v praktickom jazyku znamená to. Máte firmu, požičiate jej strašne veľa peňazí, tým pádom získate záložné zmluvy alebo rozhodujúci vplyv na riadenie spoločnosti. Keď niekomu požičiate milión eur a on nemá dosť peňazí, tak bude robiť to, čo chcete, ak nechcete, aby ho dali do krachu, respektíve dali návrh na konkurz. A keď prejde tento pozmeňovák pána Svrčeka, tak to bude znamenať, že to tak nie je, požičiate peniaze a nemáte podľa tohto znenia rozhodujúci vplyv na riadenie spoločnosti. A má to praktickú konzekvenciu. Nezapisuje sa to do proti schránkového registra. Nevidíme tam konečného užívateľa výhod, respektíve osobu, ktorá má faktický vplyv na riadenie. Len mi povedzte, prečo, ja to rád prijmem a potom vystúpim aj k pánovi Šefčíkovi, aj k pánovi Mičovskému, aj k pánovi Kyselicovi, lebo v poslednej dobe naozaj je asi dobre, že už tento parlament skončí. Že to, čo sa tu akože tlačí, tie pozmeňováky, to je naozaj legislatívna smršť. Ďakujem pekne.
J. Slabý, poslanec: (2008-07-02):
Pán predseda, dajte hlasovať o bodoch spoločnej správy 1 až 6 spoločne s návrhom gestorského výboru uvedené body schváliť.
Hrušovský, Pavol, predseda NR SR (2011-11-30):
Hlasujeme o návrhu. (Hlasovanie.) 144 prítomných, 95 za, 49 sa zdržalo. Schválili sme návrh. Prosím ďalší návrh.
Linhart, Patrick, poslanec NR SR (2020-05-19):
Ďakujem znova za slovo, pán predsedajúci. Ja by som chcel len podporiť tento návrh, pretože si skutočne myslím, že od dvetisícjedenásteho, keď kontrolný úrad neurobil kontrolu v tomto sektore, tak je tam čo kontrolovať. Naozaj pozreme sa až do dvetisícjedenásteho. Od dvetisícjedenásteho, aby to bolo vykonané, chceme vedieť, čo sa tam dialo, čo tam robila, jak tam šafárila pani Matečná, chceme vedieť, čo, ako tam šafárila jej nástupkyňa, ktorú tam potom ona po sebe dosadila, ktorej nezverejnila ani životopis, odmietla médiám, a vieme, že je veľmi veľa nevysvetlených vecí, ktoré boli zdôraznené médiami, a my chceme vedieť dopodrobna, čo sa tam dialo. Ďakujem veľmi pekne za slovo.
Heger, Eduard, predseda vlády SR (2022-05-19):
(Povedané súbežne s poslancom.) No. A tá valorizácia, lebo totižto ten mechanizmus je nastavený tak, že dôchodky sa valorizujú. Problém je, že tie dôchodky sa valorizujú až v druhej časti roka, preto sme predradili trinásty dôchodok, ale až na júl, aby tam bolo práve zohľadnené, tá valorizácia, a dostanú ho teraz v júli, čiže predpokladám, že táto skupina ľudí, hovoríte, že dostane ten trinásty dôchodok, takže to je práve to, o čom hovoríme, a potom ešte ten ich, áno, minimálny dôchodok, lebo to je skupina, ak správne chápem...
Blanár, Juraj, podpredseda NR SR (2023-02-01):
Pán kolega Beluský, môžete reagovať na faktické poznámky.
Pellegrini, Peter, predseda NR SR (2015-11-25):
Prezentujme sa a hlasujme o postúpení návrhu do tretieho čítania. (Hlasovanie.) Prítomných 137 poslancov, za hlasovalo 119, proti bolo 10, zdržalo sa 7, nehlasoval 1. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy a vyhlasujem ju za skončenú.
J. Tkáčová, poslankyňa: (2004-12-01):
Prvý návrh, ktorý predkladám, je k čl. I. Dovoľte, aby som ho predniesla. Za bod 1 sa vkladá nový bod 2, ktorý znie: „V § 1 ods. 4 písm. c) sa slová „živočíšneho pôvodu“ nahrádzajú slovami „zo živočíšnych vedľajších produktov7a)“.“ Poznámka pod čiarou k odkazu 7a znie: „7a) Nariadenie (ES č. 1774/2002 z 3. októbra 2002), ktorým sa stanovujú zdravotné predpisy týkajúce sa živočíšnych vedľajších produktov neurčených na ľudskú spotrebu.“ Doterajšie body 2 až 7 sa označujú ako body 3 až 8. Odôvodnenie tohto pozmeňujúceho návrhu je v tom, aby sme zosúladili pojmy s nariadením Európskych spoločenstiev č. 1774/2002. Náš druhý pozmeňujúci návrh. Za novooznačený bod 8 sa vkladajú nové body 9 a 10, ktoré znejú: Bod 9. V § 18 sa nadpis pod § 18 umiestňuje nad § 18. Bod 10. Za § 18 sa vkladá § 18a, ktorý znie: Odsek 1: „Zneškodnenie odpadu zo živočíšnych vedľajších produktov, ktorého držiteľ nie je známy, v mimoriadnych prípadoch, pri ktorých ide o podozrenie z infekčnosti, pričom je to nevyhnutné z hľadiska starostlivosti o zdravie ľudí, zvierat a životné prostredie, zabezpečí v príslušnom zariadení na zneškodnenie odpadu obec, v katastri ktorej sa živočíšny odpad nachádza. Nárok na náhradu vynaložených nákladov sa uplatňuje postupom podľa § 18 ods. 11.“ Odsek 2: „Prevádzkovateľ príslušného zariadenia za zneškodnenie odpadov je v prípade podľa odseku 1 povinný zabezpečiť prepravu a zneškodnenie odpadu zo živočíšnych vedľajších produktov. Náklady, ktoré vznikli pri zneškodnení takéhoto odpadu, uhrádza obec.“ Doterajšie body 9 až 38 sa označujú ako body 11 až 40. Odôvodnenie. Odpad zo živočíšnych vedľajších produktov môže byť nebezpečný pre svoju toxicitu, pre zdravie ľudí, zvierat a takisto je škodlivý aj pre životné prostredie. Z tohto dôvodu v prípade neznámeho držiteľa takéhoto odpadu ukladá sa obci, aby okamžite zabezpečila jeho zneškodnenie. Náhradu za vynaložené náklady s tým spojené si uplatňuje po zistení zodpovednej osoby za jej uloženie. Z dôvodu nebezpečnosti takto umiestneného odpadu v rozpore s týmto zákonom ukladá sa povinnosť prevádzkovateľovi zariadenia na zneškodnenie tohto druhu odpadu, aby ho prepravil a zneškodnil. Úhradu nákladov uhrádza obec. Ďakujem za pozornosť.
P. Hrušovský, predseda NR SR: (2005-05-24):
(Hlasovanie.) 135 prítomných, 88 za návrh, 13 proti, 29 sa zdržalo, 5 nehlasovali. Národná rada Slovenskej republiky návrh zákona o lesoch schválila . (Potlesk.) Páni poslanci, budeme pokračovať v rokovaní hlasovaním o návrhu skupiny poslancov Národnej rady Slovenskej republiky vydanie zákona, ktorým sa dopĺňa zákon č. 16/2004 Z. z.  o Slovenskej televízii (tlač 1000). Prosím pána poslanca Mikloška. (Ruch v sále.) Páni poslanci, prosím o pokoj v rokovacej sále. Vyhlasujem päťminútovú prestávku. (Päťminútová prestávka.) (Po prestávke.)
Viskupič, Jozef, poslanec NR SR (2010-11-04):
Ďakujem, pán predsedajúci. Obidvaja páni, ja úplne podčiarkujem to, čo hovoríte, len je tu jeden moment. Ja som ho spomenul, ja by som nechcel, aby s agendou tohto zákona bola spájaná Slovenská národná strana, a to znamená, tá strana, ktorá má na tričku úplne iné veci a bráni ľuďom, aby sa správali vlastenecky, pretože niekto si ukradol. A ako ste spomínali, pán poslanec, nikto nemá nárok na symboly nášho štátu. Tuná ich niekto ako keby až sprivatizoval a tvári sa, že nič sa nedeje. Pán poslanec, ja vám aj celkom rozumiem, čo hovoríte a dokonca rozumiem aj tú linku, ktorú dokáže táto agenda reprezentovať, to  znamená,  obhajoba  slovenskosti  prináša ad 1) politické body a myslím si, že to čo ste teraz hovorili o tom, ja hovorím o úprave zákona, ktorý nemá čo robiť v tejto oblasti, kde je a zatiaľ som tu odsedel dosť hodín na to, aby niekto mohol hovoriť o tom, či míňame energiu. Zobrali sme týmto nejaký čas v tejto snemovni, ale pre nás sú to dôležité veci, pretože ja sa cítim skutočne vlastencom a vlastencom preto takým, aby mi zákon nemusel rozkazovať to ako sa mám správať k svojim vlastným symbolom, a aby mi niekto nekradol a neuzurpoval si nárok na ich používanie. Ďakujem.
Hrnčiar, Andrej, podpredseda NR SR (2016-09-20):
S reakciami na faktické poznámky pán poslanec Matovič.
Blanár, Juraj, podpredseda NR SR (2021-10-05):
To bolo záverečné slovo pána špeciálneho prokurátora. Teraz sa chcem spýtať pána spravodajcu, či má záujem o záverečné slovo. Nie. Ďakujem, prerušujem rokovanie o tomto bode programu. Ďakujem špeciálnemu prokurátorovi aj spravodajcovi. A pristúpime k prerokovaniu Správy o hodnotení plnenia pravidiel rozpočtovej zodpovednosti a pravidiel rozpočtovej transparentnosti za rok 2020 (pod parlamentnou tlačou 647). Správa výborov je pod parlamentnou tlačou 647a. Udeľujem teraz slovo predsedovi Rady pre rozpočtovú zodpovednosť Jánovi Tóthovi, aby túto správu pred plénom uviedol. Nech sa páči, pán predseda, máte slovo a vitajte v Národnej rade.
P. Farkas, poslanec: (2004-07-06):
Nech sa páči, dajte hlasovať.
P. Hrušovský, podpredseda NR SR: (2001-11-29):
A. Juriš, poslanec: Pretože súvisia tri, štyri samostatne.
Bagačka, Michal, poslanec NR SR (2016-10-11):
Ďakujem za slovo. Vážený pán predsedajúci, v rozprave vystúpil pán poslanec Krajniak. Nebol podaný žiadny pozmeňujúci alebo doplňujúci návrh. Preto pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne. Dajte, prosím, hlasovať o bodoch 1 až 23 spoločne s odporúčaním gestorského výboru schváliť.
Blanár, Juraj, podpredseda NR SR (2022-05-03):
Pán poslanec Urban s faktickou poznámkou.
Podmanický, Ján, poslanec NR SR (2011-09-14):
Ďakujem za slovo. Ja si myslím, že pán poslanec Mikolaj veľmi dobre vrátil tému tam, kde patrí, a obrátil pozornosť práve na pani premiérku, ktorú dnes odvolávame. A myslím si, že veľmi dobre plasticky poukázal na to a potvrdil, že Iveta Radičová je len predsedníčka vlády Ivana Mikloša. To, že je pani premiérka nemohúca vo vlastnej vláde, ju však nezbavuje zodpovednosti za úpadok a chaos, ktorý na Slovensku nastal. Dámy a páni, a to je podstata a to treba zdôrazniť. Netvárme sa, že keď je na čele vlády žena, že jej sa netýkajú všetky chyby a všetky porušenia zákonov, ktoré sa na Slovensku dejú. Ona ako predsedníčka vlády vedela, do akej funkcie ide, prijala tú funkciu, prijala zodpovednosť tej funkcie, a preto nesie zodpovednosť za to, čo sa na Slovensku deje. Úplne komicky však, úplne komicky mi pripadá to, čo sa dnes večer deje, lebo ak si všimnete, tak za pani premiérku najviac bojujú tí ľudia z SDKÚ, ktorí využijú každú jednu príležitosť, aby ju potopili. Sú to všetko muži Mikuláša Dzurindu. Vystúpil Mikuláš Dzurinda, vystúpil pán poslanec Janiš, vystúpil pán podpredseda Hort, chystá sa vystúpiť pán Štefanec, čakám, kedy vystúpi pán Mikloš. No viete čo? Ale to už je, to už je hnus, doslova hnus, že títo ľudia, o ktorých všetci vieme, že chcú túto vládu alebo túto predsedníčku vlády potopiť, tak tí sa pred ňou pretŕčajú a ukazujú, ako oni za ňu bojujú. No ja keby som bol predseda vlády v takejto ponižujúcej pozícii, tak ja by som odstúpil a nečakal by som, kedy tá vláda padne sama.
Bugár, Béla, podpredseda NR SR (2016-05-17):
Pani poslankyňa Jurinová, nech sa páči, môžte reagovať.
M. Sabolová, poslankyňa: (2008-02-15):
Pán minister, veď ste mohli za 3 či 4 mesiace, odkedy je zákon otvorený, oveľa viac komunikovať a diskutovať s odborníkmi a počúvať trošku možno názory aj z opozície. Vy ste to nevyužili a aj tak ste veľmi radi, že ten zákon rýchlo prejde v parlamente, aby sa snáď o ňom veľa nediskutovalo, som rada, že došlo aspoň na dnešný deň, kedy to sú schopné počúvať aj médiá, aj občania. On v žiadnom prípade nie je solidárny, ako sa snažíte v zákone aj v dôvodovej správe hovoriť, lebo je nevyvážený a o tom hovorila aj pani poslankyňa už trebárs v tých veciach malých a veľkých podnikov, kde skutočne to je vôbec nie solidárne a ekonomiky nerieši vôbec verejnoprávnu ani televíziu, ani rozhlas, a preto aj Kresťanskodemokratické hnutie takýto návrh zákona nepodporuje.
Jurinová, Erika, podpredsedníčka NR SR (2012-07-03):
Ďakujem pekne. Pán poslanec Hlina.
Blaha, Ľuboš, podpredseda NR SR (2023-11-23):
209. Pán poslanec Ondrej Dostál, páči sa.
Bugár, Béla, podpredseda NR SR (2019-10-28):
Nech sa páči, pani poslankyňa Blahová, môžte reagovať.
Heger, Eduard, podpredseda vlády a minister financií SR (2020-05-13):
Ďakujem veľmi pekne, pán podpredseda parlamentu. Tak sme v druhom čítaní zákona, ktorý tu bol vlastne včera. Pri prvom čítaní som odôvodnil vlastne, o čo sa jedná, čiže ak sú k tomu ešte nejaké pripomienky, otázky, rád zodpoviem, ak nie, tak ďakujem veľmi pekne za vašu podporu tohto aj skráteného legislatívneho konania, ktoré teda pomôže podnikateľom tým, že budú mať vlastne bankové záruky na pôžičky, ktoré, samozrejme, veľmi potrebujú na to, aby prefinancovali svoje operatívne náklady, ktoré im vlastne výpad, z dôvodu výpadku tržieb. Takže ešte raz ďakujem pekne, v prípade otázok som k dispozícii.
Gašpar, Tibor, podpredseda NR SR (2024-10-23):
Ďakujem. Druhým a posledným písomne prihláseným do rozpravy je pán poslanec Štefunko. Máte slovo.
P. Hrušovský, predseda NR SR: (2003-10-21):
(Hlasovanie.) 146 prítomných, 11 za, 92 proti, 41 sa zdržalo, 2 nehlasovali. Návrh sme neschválili. Prosím ďalšie návrhy. J. Hurban, poslanec: Pán predseda, ďalej budeme hlasovať o bode 3 spoločnej správy s tým, že gestorský výbor odporúča neschváliť.
Pčolinský, Peter, podpredseda NR SR (2023-06-14):
Ďakujem, pán poslanec, čas vám vypršal. Keďže sú tri faktické poznámky, pán predseda vlády, budete chcieť ešte záverečné slovo, lebo to už asi nemá zmysel dnes naťahovať ďalej, tak potom zajtra ráno od deviatej. Budete chcieť ešte v záverečnom slove vystupovať? (Reakcia predsedu vládu.) Ak skrátite tieto tri faktické, tak to môžme ukončiť, ale buďte takí dobrí, skráťte to. Čiže dorokujeme, uzavrieme bez záverečných a máme tento bod z krku. Čiže pán poslanec Ferenčák.
Bugár, Béla, podpredseda NR SR (2018-11-29):
Nech sa páči, pán poslanec Simon, máte slovo. Chcem ale; jaj, pardon, ešte faktická poznámka, pán poslanec Poliačik. Ale chcem ešte upozorniť ďalších, ktorí vystupujú, že rokujeme o skrátenom legislatívnom konaní, o merite zákona. Pán poslanec Poliačik, máte faktickú, nech sa páči.
P. Hrušovský, predseda NR SR: (2004-12-02):
(Hlasovanie.) 134 prítomných, 131 za, 1 sa zdržal, 2 nehlasovali. Schválili sme uvedené body zo spoločnej správy. (Ruch v sále.) Páni poslanci! Pán poslanec Galbavý. E. Rusnáková, poslankyňa: Ďalej navrhujem, aby sme spoločne hlasovali o bodoch 6, 13 a 28 a tieto gestorský výbor odporúča neschváliť.
P. Pavlis, poslanec: (2009-06-23):
Národná rada Slovenskej republiky uznesením pridelila návrh poslancom ústavnoprávnemu výboru a Výboru Národnej rady Slovenskej republiky pre hospodársku politiku. Z uznesení výborov Národnej rady Slovenskej republiky vyplývajú pozmeňujúce a doplňujúce návrhy, ktoré sú uvedené v spoločnej správe. Na základe pozmeňujúcich a doplňujúcich návrhov, gestorský výbor odporúča hlasovať o pozmeňujúcich a doplňujúcich návrhoch nasledovne, o bodoch 1 až 7 a 10 hlasovať spoločne s odporúčaním schváliť ich, o bodoch 8 a 9 hlasovať spoločne s odporúčaním neschváliť ich. Gestorský výbor na základe stanovísk výborov odporúča Národnej rade Slovenskej republiky návrh poslancov Národnej rady Slovenskej republiky Mojmíra Mamojku a Ľubomíra Petráka na vydanie zákona, ktorým sa mení a dopĺňa zákon o energetike v znení neskorších predpisov, schváliť v znení schválených pozmeňujúcich a doplňujúcich návrhov uvedených v rozprave. Pán podpredseda, prosím vás, otvorte rozpravu.
Hrnčiar, Andrej, podpredseda NR SR (2020-02-20):
Nech sa páči.
Bugár, Béla, podpredseda NR SR (2016-10-19):
Ďakujem. Vyhlasujem rozpravu o tomto bode programu za skončenú. Pani podpredsedníčka vlády, nech sa páči, môžte zaujať stanovisko k rozprave.
Bugár, Béla, podpredseda NR SR (2011-09-14):
Ale, pán poslanec, reagujte na pána predsedu Národnej rady.
Zmajkovičová, Renáta, podpredsedníčka NR SR (2014-09-16):
Pán poslanec, máte dokončenie nadlho?
Přidal, Alojz, poslanec NR SR (2011-02-02):
Prosím, pán predseda, dajte teraz hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laurenčík, Milan, podpredseda NR SR (2022-02-11):
Ďakujem veľmi pekne a prerušujem rokovanie o tomto bode programu. Teraz bude nasledovať prvé čítanie o návrhu poslancov Národnej rady Slovenskej republiky Mariana Kotlebu, Rastislava Schlosára, Martina Beluského, Mareka Kotlebu a Petra Krupu na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov . Návrh ústavného zákona je uverejnený ako tlač 858, návrh na jeho pridelenie na prerokovanie výborom je v rozhodnutí č. 809. Idete vy, pán Beluský? Dávam slovo poslancovi Martinovi Beluskému, aby návrh ústavného zákona uviedol. Nech sa páči.
Vančo, Branislav, poslanec NR SR (2024-02-08):
Ďakujem za slovo, pán predsedajúci. Ďakujem, Juraj, za tvoje vystúpenie. Mali sme málo času na to, aby sme vyhodnotili dopady všetkých zmien, ktoré sa objavili v schválených, v schválených pozmeňujúcich návrhoch, keďže aj podávanie tých pozmeňujúcich návrhoch, návrhov sprevádzal chaos, ale súhlasím, Juraj, s tebou, že je isté, na základe toho, čo vieme, že tento zákon aj po pozmeňujúcich návrhoch bude škodiť Slovensku. To, že na, za korupciu dnes dostávajú páchatelia väčšinou podmienečné tresty, 10% z nich a to sú naozaj ročne do desať ľudí v priemere, za posledných desať rokov. Zostávajú nepodmienečné tresty a táto koalícia ešte znížila tie tresty, aby naozaj už nikto sa nemusel báť, že za korupciu pôjde do väzenie, pretože na čo, ako si povedal, to asi treba pochváliť, asi treba tých ľudí vyznamenať, že sú takí šikovní, lebo šikovným patrí svet. Korupcia je rakovina spoločnosti a keď proti nej nebudeme, nebudeme bojovať, ak tresty nebudú mať odstrašujúcu funkciu, tak tej korupcie a tej kriminality bude viac. Vy argumentujete, že aj teraz je, aj teraz je vysoká. Problém je, že sa ani nestíha, pretože sa nevytvorili kapacity, tie nevytvárate ani pre restoratívnu justíciu. Ja som čakal, že v tých pozmeňujúcich návrhoch niečo bude alebo aspoň minister predstaví nejaký plán.
Podmanický, Ján, poslanec NR SR (2010-09-08):
Ďakujem pekne. Pán Sulík, to ste hádam nemysleli vážne, čo ste tu doteraz rozprávali?! Ak ste sa chceli hájiť tým, že ste spomínali voľby do vyšších územných celkov a nejaké pochybnosti pri niektorých voľbách, veď predsa tam nie je priama zodpovednosť predsedu strany, to je lapidárne iný príklad než vo vašom prípade, keď hovoríme o vašej priamej zodpovednosti pri výrokoch, ktoré ste povedali. A môžete si tomu hovoriť, ako chcete, jednoducho „ovplyvňovať“ znamená ovplyvňovať. Slovo „ovplyvňovať“ je slovo z Trestného zákona, napríklad pri trestnom čine nepriamej korupcie. Tam budete darmo sudcovi vysvetľovať, že vy ste nemysleli ovplyvňovať, ale mysleli ste, ja neviem, hájiť alebo niečo iné. Takže nerobte si z nás, nemyslite si, že sú tu ľudia vysedení v košíku, pán Sulík. My dobre vieme, čo znamenajú slová ovplyvňovať, a keď ste ich použili, tak je celkom jasné, ako ste ich použili. A je to smutné, že sa pritom smejete a hájite sa pritom nejakými slaboduchými argumentami. Pán Sulík, ak chcete nejakým spôsobom ospravedlniť vaše, vaše listy, ktoré ste posielali starostom za peniaze Národnej rady, pán Sulík, existuje trestný čin marenia prípravy referenda, kde sa používa slovo „lesť“ pri príprave referenda. Ja by som bol veľmi zvedavý na názor kompetentných orgánov, či v tomto prípade nedošlo aj k tomuto trestnému činu, lebo použili ste lesť za účelom toho, aby ste iných prinútili hlasovať v referende. Takže ja by som sa na vašom mieste až tak neusmieval, lebo to sú vážne činy a navyše je zvýšená trestná sadzba pri tom, ak takýto trestný čin vykoná verejný činiteľ. A vy ste druhý najvyšší ústavný činiteľ. Takže prestaňte si robiť srandu z tohto národa, pán Sulík! (Potlesk.)
Laurenčík, Milan, podpredseda NR SR (2021-01-12):
Pani poslankyňa Anna Mierna.
Šeliga, Juraj, poslanec NR SR (2021-07-23):
Následne ako o poslednom pozmeňujúcom návrhu budeme hlasovať o pozmeňujúcom návrhu pána poslanca Drdula.
Kovačócy, Marián, poslanec NR SR (2015-05-26):
Ďakujem za slovo. Vážený pán predsedajúci, panie poslankyne, páni poslanci, v súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Skončil som. Prosím, pán predsedajúci, otvorte rozpravu.
M. Číž, podpredseda NR SR: (2007-10-17):
(Hlasovanie.) Prítomných 140 poslancov, za 81, proti 57, zdržali sa 2. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči, pán spravodajca.
Kollár, Boris, predseda NR SR (2020-07-24):
Prosím poslancov, aby sa pred začatím rokovania prezentovali. Vybrať, zasunúť. (Reakcia do pléna.) (Prezentácia: Prítomných 124 poslancov.) Konštatujem, že je prítomných 124 poslancov, a teda parlament je uznášaniaschopný. Panie poslankyne, páni poslanci, vzhľadom na narastajúci počit, pocit, pardon, ešte raz. Panie poslankyne, páni poslanci, vzhľadom na narastajúci počet pozitívne testovaných na ochorenie COVID-19 si vás dovoľujem opätovne požiadať, aby ste na tvári nosili ochranné rúška a dôkladne si dezinfikovali ruky. Hlavne by som chcel o toto požiadať poslancov zo strany ĽSNS. Na 10. schôdzi Národnej rady Slovenskej republiky budú overovateľmi poslanci Lucia Drábiková a Eduard Kočiš. Náhradníky, náhradníkmi budú poslanci Miloš Svrček a Magdaléna Sulanová. Na dnešnom rokovacom dni o ospravedlnenie požiadali poslanec Martin Čepček, Miroslav Kollár, Maroš Kondrót, Marek Kotleba, Peter Kremský, Štefan Kuffa, Peter Liba, Vladimíra Marcinková, Adriana Pčolinská, Jozef Pročko a Miroslav Urban. Poslanci žiadajú na tejto schôdzi prerokovať návrh na vyslovenie nedôvery predsedovi vlády Slovenskej republiky Igorovi Matovičovi. Skôr ako budeme pokračovať ďalej, by som chcel v mene vedenia Národnej rady pogratulovať k veľkému životnému jubileu pánovi profesorovi Krčmérymu, dožíva sa 60 rokov. Tento človek nám veľmi pomohol v boji proti koronakríze, tak želáme krásne narodeniny, pán profesor. (Potlesk.) Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov, teda program takejto schôdze sa neschvaľuje. Návrh má tlač 182. Uvedený návrh bol podľa § 109 ods. 3 zákona o rokovacom poriadku pridelený na prerokovanie všetkým výborom Národnej rady s tým, že ako gestorský bol určený výbor pre financie a rozpočet. Taktiež bol zaslaný vláde na zaujatie stanoviska. Panie poslankyne, páni poslanci, podávam procedurálny návrh, aby sme dnes rokovali aj po 19.00 hod. až do úplného prerokovania tohto jediného bodu programu vrátane hlasovania a aby bola zachovaná obedňajšia prestávka od 12.00 do 14.00. Prosím, prezentujme sa a hlasujeme o tomto návrhu. (Hlasovanie.) Prítomných 128 poslancov, za 103, proti 20, zdržali sa 4, nehlasoval 1. Uvedený návrh sme schválili. Teraz pristúpime k samotnému rokovaniu o podaní návrhu na vyslovenie nedôvery. Prosím poslanca Juraja Blanára, aby ako poverený člen skupiny poslancov návrh uviedol. Pardon, ešte máme tuná procedurálne návrhy. S prvým procedurálnym návrhom vystúpi pani poslankyňa Horváthová, nech sa páči, máte slovo.
Hrušovský, Pavol, podpredseda NR SR (2011-09-06):
Páni poslanci!
Grendel, Gábor, podpredseda NR SR (2022-02-08):
Pán poslanec Stančík.
Mihál, Jozef, podpredseda vlády a minister práce, sociálnych vecí a rodiny SR (2011-09-08):
Ďakujem, pán predsedajúci. Vážený pán poslanec, ďakujem za otázku. Oblasť udeľovania povolení na pobyt štátnym príslušníkom tretích krajín je upravená zákonom o pobyte cudzincov, ktorý z hľadiska vecnej príslušnosti spadá do pôsobnosti ministerstva vnútra. V ostatnom období ministerstvo práce, sociálnych vecí a rodiny, ako aj ministerstvo vnútra pripravilo novely zákona o službách zamestnanosti a zákona o pobyte cudzincov za účelom transpozície smernice Európskeho parlamentu a Rady 2009-50ES z 25. mája 2009 o podmienkach vstupu a pobytu štátnych príslušníkov tretích krajín na účely vysokokvalifikovaného zamestnania, ktoré nadobudli účinnosť 7. júla 2011. Obidvoma novelami sa legislatívne upravili podmienky vydávania tzv. modrých kariet, ktoré ich držiteľov oprávňujú na vstup, pobyt a zamestnanie na území Slovenskej republiky. Podmienka udelenia prechodného pobytu sa tak u držiteľov modrej karty nebude vyžadovať. Cieľom modrej karty je podpora prijímania mobility vysokokvalifikovaných pracovníkov a úprava ich právneho postavenia na území Slovenskej republiky. Okrem toho ministerstvo práce, sociálnych vecí a rodiny v rámci prípravy ďalších legislatívnych zmien v oblasti upravujúcej vydávanie povolení na zamestnanie štátnych príslušníkov tretích krajín navrhuje, aby u štátnych príslušníkov tretích krajín, ktorým bola poskytnutá doplnková ochrana alebo bol predĺžený tolerovaný pobyt z dôvodu, že je obeťou trestného činu súvisiaceho s obchodovaním s ľuďmi, alebo ktorým bolo udelené povolenie na tolerovaný pobyt z dôvodu rešpektovania jeho súkromného rodinného života, aby sa u nich nevyžadovalo povolenie na zamestnanie tak, ako je tomu v súčasnosti v zmysle platného právneho stavu. Požiadavka povolení na zamestnanie obmedzuje tieto zraniteľné skupiny, ktorým medzinárodné dohovory, ako aj slovenské právne predpisy priznávajú právo na ochranu pred prenasledovaním alebo vážnym bezprávím v krajine ich pôvodu v procese socioekonomickej integrácie. Táto úprava výrazne prispeje k procesu posilnenia ekonomickej nezávislosti a integrácie týchto ľudí do slovenskej spoločnosti. Účinnosť navrhovanej zmeny predpokladáme v prvom polroku 2012.
Dostál, Ondrej, poslanec NR SR (2023-05-10):
Ďakujem, pán podpredseda. Reagujem na vystúpenie pána poslanca Mičovského a tiež z vecného hľadiska teda súhlasím. Tá téma je, téma je dôležitá a prístup pána poslanca Mičovského je v tejto téme autentický. Napriek tomu by som mal poznámky skôr technického charakteru, a teda poprosil by som o nejaké dovysvetlenie a možno aj, aj pána spravodajcu potom. Pán poslanec Mičovský prečítal tri pozmeňujúce návrhy, tak by som sa len chcel uistiť, že či sú to tie tri, ktoré sú zverejnené na webovej stránke s termínom 4. mája, lebo sú tam ešte aj nejaké ďalšie, staršie, aby teda bolo jasné, že o čom hlasujeme. A možno teda pána spravodajcu by som poprosil, aby keď to bude uvádzať, keďže všetky tri návrhy predniesol pán poslanec Mičovský, aby teda uviedol aj stručne, čoho sa, čoho sa týkajú, lebo teda ak som to správne zaznamenal, prvá bola doplnenie Zákonníka práce, druhá zákona o štátnych cenách a tretia sa týkala, tretí pozmeňovák sa týkal samotného návrhu. A teda pokiaľ ide, pokiaľ ide o ten pozmeňovák, tam by som napriek tomu, že rozumiem, teda ten, čo sa týka Zákonníka práce, že o čo tam ide, len mi celkom nie je jasné, či to, či je to jasné aj z toho textu zákona, lebo tam sa hovorí o možnosti toho šesťmesačného odstupného de facto v prípade, že nadobudne právoplatnosť rozhodnutie súdu o neodkladnom opatrení aj právoplatnosť rozhodnutia súdu vo veci samej a zamestnanec podá výpoveď, ale nie je tam jasné, že aké to rozhodnutie súdu vo veci samej môže byť, že z čoho je zrejmé, že to má byť v prospech zamestnanca. A druhá vec, ktorá sa týka tej ceny, tak tam sa navrhuje zmeniť aj názov zákona, čo nie je celkom možné pri novelizácii.
Slafkovský, Alexander, poslanec NR SR (2010-10-13):
Vážený pán predsedajúci, dovolím si len potvrdiť to, čo spomenula pani ministerka, s tým, že dávam návrh, aby sme o predmetnom návrhu zákona hlasovali až o 17.00 hodine.
Beblavý, Miroslav, poslanec NR SR (2017-09-19):
Vážený pán predsedajúci, vážené kolegyne, vážení kolegovia, v prvom rade dovoľte mi poďakovať pánovi predsedajúcemu za pochopenie, ale k samotnému návrhu zákona. Predkladáme dnes s pánom kolegom Mihálom, ale aj v spolupráci s ostatnými poslancami, s ktorými dlhodobo spolupracujeme, s pani Macháčkovou, s pani Petrík, s pánom Žarnayom, s pani Dubačovou a s pani Zimenovou, tento návrh, ktorého cieľom je dosiahnuť dve veci. (Zaznievanie gongu. Prerušenie vystúpenia predsedajúcim.)
Laurenčík, Milan, podpredseda NR SR (2022-06-24):
S faktickou poznámkou teraz vystúpi pán poslanec Martin Čepček.
P. Hrušovský, podpredseda NR SR: (2001-12-17):
Chcem vám oznámiť, že do rozpravy som nedostal žiadne písomné prihlášky. Preto sa pýtam pánov poslancov, či okrem pána poslanca Prokopoviča sa chce do rozpravy prihlásiť niekto z prítomných ústne. Nie je to tak. Preto vyhlasujem možnosť prihlásiť sa do rozpravy za skončenú. Nech sa páči, pán poslanec Prokopovič.
Ďurica, Ondrej, poslanec NR SR (2022-05-10):
Ďakujem za slovo, pán podpredseda. Pán kolega, takýto návrh na odvolanie pána Kéryho z funkcie ja vnímam vyslovene ako politiku krvavých očí. Vy jednoducho čakáte, kedy váš oponent vyjadrí názor, ktorý nekorešponduje s tým názorom, ktorý máte vy, ale predsa o tom je demokracia, o tom je diskusia, o tom je parlament, že tu každý má snáď mať právo na svoj názor. A bola tu spomenutá propaganda. Veď si spomeňme, pod akou propagandou sa vtrhlo do Iraku, že sa tam hovorilo o chemických zbraniach, to sa nepotvrdilo, ale keď sa hovorilo o tom, že v Iraku sú chemické zbrane, celý svet híkal a povedal, že treba tam ísť, treba tam jednoducho útočiť. Zomrelo tam príliš veľa ľudí aj civilistov, neskôr sa ukázalo, že tam chemické zbrane neboli, a celý svet mlčal, všetci boli ticho. Jednoducho netreba byť v tomto smere jednostranný, treba byť objektívny a treba byť zdržanlivý, pretože sa nachádzame v mimoriadne zložitej situácii a aj konflikt na Ukrajine má, má dve strany, to nie je jednostranná záležitosť. Ale nie o tom chcem hovoriť, to nech si vyhodnotí každý sám. Ale jednoducho nemôže tu odznieť a prepáčte mi, nebudem reagovať teraz na vás, ale na kolegu, ktorý sa prihlásil vo faktickej. Nemôže tu odznieť, že Kéry je extrémista a nemôže byť predsedom výboru. To je fakt pán Kéry extrémista? To už takto ďaleko sme zašli, že akýkoľvek iný názor už nebude považovaný za určitú pluralitu, ale bude považovaný za extrém? Veď takto sa nedá, preboha, pozerať ani, ani na politiku a nedá sa takto ani v občianskej spoločnosti nažívať. Veď to je choré!
Hambálek, Augustín, poslanec NR SR (2013-12-05):
Pán predseda, mám splnomocnenie výboru požiadať vás, aby ste nechal hlasovať o tom, že prerokujeme tento návrh v treťom čítaní ihneď.
P. Hrušovský, podpredseda  NR SR: (2002-02-12):
(Hlasovanie.) 112 prítomných, 9 za ,46 proti, 56 sa zdržalo, 1 nehlasoval. Neschválili sme pripomienku pod bodom 7 v alternatíve 1.
Zmajkovičová, Renáta, podpredsedníčka NR SR (2012-12-14):
Faktické poznámky nie sú na vystúpenie pána poslanca, čiže končím teraz rozpravu. Pán minister nechce vystúpiť ani pani spravodajkyňa nechce zaujať stanovisko. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov. Vládny návrh zákona má tlač 242. Spoločná správa výborov má tlač 242a. Teraz opäť poprosím pána ministra Žigu, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 15/2005 Z. z. o ochrane druhov voľne žijúcich živočíchov a voľne rastúcich rastlín reguláciou obchodu s nimi a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 242.)
Jurinová, Erika, podpredsedníčka NR SR (2015-05-26):
Ďakujem pekne. No opäť poviem, že s týmto návrhom vysoko súhlasím. Ale sa mi niektoré veci, ktoré si, Ďuro, spomínal, možno nezdali celkom správne. Mne sa, naopak, teda nepáčilo, že si prirovnával práve snahu štátu nejakým spôsobom ovplyvňovať, aby zamestnávatelia prispievali svojim zamestnancom na stravu, k tomu, aby teda sme ešte našli iné oblasti s tým, či aj pri tých oblastiach budeme prispievať. To sa mi nezdá možnože do tejto debaty vhodné. Jednoducho je úzus, myslím, v celej Európe alebo celosvetový je úzus, že zamestnávateľ by mal istým spôsobom prispievať zamestnancovi na stravu. A rovnako ako nesúhlasíš ty, aj veľa ľudí v sále nesúhlasí so spôsobom, ako si to uzurpoval štát, tak nesúhlasím s tým ani ja. Tiež si myslím, že takto vytvorený štátom garantovaný biznis nie je to správne a veľmi to nepomôže ani zamestnávateľom, ani zamestnancom. Na druhej strane rozprávala som sa s niektorými zamestnancami, ktorým zamestnávateľ vytvoril priestor na odmietnutie používania gastrolístkov práve preto, že je to naozaj veľká námaha pre samotného zamestnávateľa, a dal možnosť kupovať si teplé jedlo vo vybranej firme. Proste nosia im tam obedy. Tí zamestnanci nie sú s tým spokojní, oni napríklad veľmi by chceli inú možnosť stravovania, ale naozaj tá iná možnosť môže byť aj v tom, že budú mať jednoducho peniaze pri svojich výplatách navyše a nebudú sa im dávať gastrolístky, ktoré vytvárajú ďalší biznis pre ľudí, ktorí tým nijakým spôsobom neprispejú k dobru práve toho zamestnanca. Znova zopakujem, že môžu si to dnes vymeniť aj za alkohol a cigarety. Je to fakt. Ďakujem pekne.
Uhrík, Milan, poslanec NR SR (2018-05-25):
Marian, keď si rozprával, tak hore sedeli žiaci. Medzičasom sa vymenili, bola tam iná trieda a mňa v tej súvislosti napadla tiež jedna rozvratná činnosť mimovládnych organizácií, Denníka N, ktorý je už teda preukázateľne napojený aj na Nadáciu otvorenej spoločnosti, resp. na Georga Sorosa, a ktorý klame, pretože sami sme ho usvedčili z klamstva, keď tvrdil, že teda bývaš v dome, ktorý si naša strana kúpila ako sídlo. A tento denník vydal príručku, samozrejme, zadarmo, nezištne, ako inak, vydal príručku proti propagande a konšpiráciám v počte 3-tisíc kusov, ktorú poroznášal po stredných školách deťom, kde samozrejme hovorí o tom, že všetko, čo je na východ od Slovenska, je zlé a všetko, čo je na západ od Slovenska, je dokonale dobré, kde vyzýval žiakov k akceptovaniu rozmanitosti, inakosti, kde bojoval proti tzv. konšpiráciám, hoaxom. Samozrejme, bojuje proti tomu práve opačnými konšpiráciami a hoaxami. A medzi tými ľuďmi, ktorí ovplyvňujú alebo vystupujú v rámci týchto projektov, je zase Jaroslav Nagy, teraz mi tam padli oči, ako úplná náhoda, zo Slovenského inštitútu pre bezpečnostnú politiku. To znamená, človek, ktorý je platený priamo z rozpočtu Spojených štátov amerických, ktorého platí priamo vláda Spojených štátov amerických. Tento človek, tento chlap chodí nielen po médiách, ale aj po stredných a základných školách a rozpráva deťom veci, za ktoré ho platí Amerika. Viac, čo viac by musel spraviť pre to, aby sme ho mohli naozaj označiť za zahraničného agenta? Ďakujem.
Laššáková, Jana, doterajšia podpredsedníčka NR SR (2016-03-23):
Pán poslanec Peter Marček.